KOMMISSIONENS AFGØRELSE

af 14. november 2012

om opstilling af miljøkriterier for tildeling af EU-miljømærket til vaskemidler til industri- og institutionsbrug

(meddelt under nummer C(2012) 8055)

(EØS-relevant tekst)

(2012/721/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2,

efter høring af Den Europæiske Unions Miljømærkenævn og

ud fra følgende betragtninger:

Forordning (EF) nr. 66/2010 foreskriver, at der fastsættes specifikke miljømærkekriterier for hver produktgruppe.

VEDTAGET DENNE AFGØRELSE:

Artikel 1

Produktgruppen »vaskemidler til industri- og institutionsbrug« omfatter: vaskemidler, som anvendes til erhvervsmæssig brug i industrien og på institutionsområdet.

Produktgruppen omfatter flerkomponentsystemer, hvor komponenterne tilsammen udgør et fuldstændigt vaskemiddel eller et vaskeprogram til automatiske doseringssystemer.

Produktgruppen omfatter ikke produkter, som benyttes til at opnå egenskaber, som gør tekstiler vandafvisende, vandtætte eller brandhæmmende. Produktgruppen omfatter ikke produkter, der doseres ved hjælp af bærematerialer i tekstil eller andet materiale, eller andre vaskehjælpemidler, der ikke kræver efterfølgende vask såsom pletfjernere til gulvtæpper og møbelpolstring.

Produktgruppen omfatter ikke vaskemidler til husholdningsbrug.

Artikel 2

Et vaskemiddel kan få tildelt EU-miljømærket i medfør af forordning (EF) nr. 66/2010, hvis det tilhører produktgruppen »vaskemidler til industri- og institutionsbrug« som defineret i artikel 1 og opfylder kriterierne og de dertil hørende vurderings- og verifikationskrav i bilaget.

Artikel 3

Kriterierne for produktgruppen »vaskemidler til industri- og institutionsbrug« og de dertil hørende vurderings- og verifikationskrav gælder i fire år fra vedtagelsen af denne afgørelse.

Artikel 4

Produktgruppen »vaskemidler til industri- og institutionsbrug« får til administrative formål tildelt kodenummer 039.

Artikel 5

Denne afgørelse er rettet til medlemsstaterne.

(1) EUT L 27 af 30.1.2010, s. 1.

BILAG

GENERELLE FORHOLD

Sigtet med kriterierne

Kriterierne sigter især mod at fremme produkter, der belaster vandøkosystemerne mindre, som indeholder en begrænset mængde farlige stoffer, og hvis præstationer er afprøvet. Kriterierne sigter ydermere mod at mindske energiforbruget i forbindelse med vask ved at fremme produkter, der er egnet til vask ved lave temperaturer.

KRITERIER

Der er fastsat kriterier for følgende punkter:

1. Produkt- og doseringsoplysninger

2. Toksicitet for organismer, der lever i vand: Kritisk fortyndingsvolumen (CDV)

3. Bionedbrydelighed

4. Stoffer og blandinger, der er udelukket eller kun må bruges i begrænset omfang

5. Emballagekrav

6. Vaskeevne (brugsegnethed)

7. Automatiske doseringssystemer

8. Brugeroplysninger — Oplysninger på EU-miljømærket

(1) Vurdering og verifikation

a) Krav

Der er ved hvert kriterium anført specifikke vurderings- og verifikationskrav.

Når ansøgeren skal fremlægge erklæringer, dokumentation, analyse- og prøvningsrapporter eller andet belæg for, at kriterierne er opfyldt, kan dette materiale efter forholdene stamme fra ansøgeren og/eller dennes leverandør(er) og/eller deres leverandør(er) osv.

Prøvning udføres så vidt muligt af laboratorier, som opfylder de generelle krav i standard EN ISO 17025 eller tilsvarende.

Der kan eventuelt anvendes andre prøvningsmetoder end dem, der er anført ved de enkelte kriterier, hvis det ansvarlige organ, der skal vurdere ansøgningen, accepterer dem som ligeværdige.

Tillæg I henviser til en database for vaskemiddelingredienser (Detergent Ingredients Database, DID-listen), som omfatter de mest benyttede indholdsstoffer i formuleringer af vaskemidler. Den skal anvendes som grundlag for beregning af den kritiske fortyndingsvolumen (CDV) og til vurdering af indholdsstoffernes bionedbrydelighed. For stoffer, der ikke optræder på DID-listen, gives der anvisninger på, hvordan de relevante data beregnes eller ekstrapoleres. Den seneste version af DID-listen kan fås på EU-miljømærkets websted eller via de enkelte ansvarlige organers websteder.

De ansvarlige organer kan om nødvendigt kræve supplerende dokumentation og foretage uafhængig verifikation.

b) Målegrænser

Bevidst tilsatte stoffer, biprodukter og urenheder fra råmaterialer, der findes i koncentrationer over 0,010 vægtprocent af den endelige formulering, skal også opfylde kriterierne.

Biocider, farvestoffer og duftstoffer skal opfylde kriterierne, uanset i hvilken koncentration de forefindes.

Stoffer, som ligger over den grænse, der er anført i det foregående, betegnes herefter som »indholdsstoffer«.

Det gælder for alle produkter, at den største samlede anbefalede dosering for den enkelte tilsmudsningsgrad skal opfylde miljøkriterierne. Angives doseringen i intervaller, skal doseringen for den værst tænkelige situation anvendes, når opfyldelsen af kriterierne vurderes.

(2) Funktionel enhed

Den funktionelle enhed for produktgruppen udtrykkes som g/kg vasketøj (gram pr. kilo vasketøj).

Vurderings- og verifikationskrav vedrørende den funktionelle enhed:

Produktets fulde formulering skal indsendes til det ansvarlige organ med oplysninger om handelsnavn, kemisk navn, CAS-nr., DID-nr. (1), mængde med og uden vand og alle indholdsstoffernes form (uanset koncentration). Der skal forelægges en prøve på etiketten med doseringsanbefalingerne for det ansvarlige organ.

Der skal for hvert indholdsstof forelægges sikkerhedsdatablade for det ansvarlige organ i overensstemmelse med Europa-Parlamentets og Rådets forordning (EF) nr. 1907/2006 (2).

DID-listen (del A og B) kan hentes på EU-miljømærkets websted:

http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_en.pdf

KRITERIER FOR EU-MILJØMÆRKET

Kriterium 1 — Produkt- og doseringsoplysninger

Den samlede anbefalede dosering for et kg vasketøj angives under hensyntagen til tilsmudsningsgraden og vandets hårdhed i g/kg vasketøj eller ml/kg vasketøj. Alle produkter i et flerkomponentsystem vurderes i henhold til den værst tænkelige situation, når opfyldelsen af kriterierne vurderes.

Eksempler på tilsmudsningsgrader:

Let Mellem Kraftig Hotel: sengetøj, sengetæpper og håndklæder osv. (håndklæder kan regnes for at være kraftigt tilsmudset) Håndklæderuller af tekstil. Arbejdstøj: institution/detailhandel/service osv. Restaurant: duge, servietter osv. Svaberovertræk og måtter Arbejdstøj: industri/køkken/slagteri osv. Køkkentekstiler: klude, viskestykker osv. Institutioner som f.eks. hospitaler: sengetøj, sengetæpper, overtrækslagner, patientbeklædning, lægekitler eller andre kitler osv.

Produktnavnet angives, eller, hvis der er tale om et flerkomponentsystem, en liste over alle systemets produktdele, sammen med den anbefalede vandhårdhedsgrad (blød, mellem eller hård) og den påtænkte tilsmudsningsgrad.

Ansøgeren skal dokumentere overholdelsen af kriterium 2, 3 og 6 for alle produktnavne.

Vurdering og verifikation: Ansøgeren forelægger produktnavnet, eller, hvis der er tale om et flerkomponentsystem, en liste over alle systemets produktdele, sammen med produktets eller produkternes) nøjagtige formulering og mærkets eller grafikkens nøjagtige udseende, herunder doseringsanvisninger i henhold til tilsmudsningsgraden og vandets hårdhedsgrad. For alle produkter skal densiteten (g/ml) anføres (enten på emballagen eller på et sikkerhedsdatablad).

Kriterium 2 — Toksicitet for organismer, der lever i vand: Kritisk fortyndingsvolumen (CDV)

Produktets kritiske fortyndingsvolumen (CDVchronic) må ikke overstige følgende grænser:

Blødt vand (0-6 °dH) CDVchronic (l/kg vasketøj) Produkttype/tilsmudsningsgrad Let Mellem Kraftig Pulver 30 000 40 000 50 000 Flydende 50 000 60 000 70 000 Flerkomponentsystem 50 000 70 000 90 000





Mellemhårdt vand (7-13 °dH) CDVchronic (l/kg vasketøj) Produkttype/tilsmudsningsgrad Let Mellem Kraftig Pulver 40 000 60 000 80 000 Flydende 60 000 75 000 90 000 Flerkomponentsystem 60 000 80 000 100 000





Hårdt vand (>14°dH) CDVchronic (l/kg vasketøj) Produkttype/tilsmudsningsgrad Let Mellem Kraftig Pulver 50 000 75 000 90 000 Flydende 75 000 90 000 120 000 Flerkomponentsystem 75 000 100 000 120 000

Det kritiske fortyndingsvolumen for toksicitet (CDVchronic) beregnes for hvert enkelt indholdsstof (i) i produktet ved hjælp følgende formel:

hvor

weight = indholdsstoffets vægt pr. anbefalet dosering DF = nedbrydningsfaktor TF = stoffets kroniske toksicitetsfaktor som anført i DID-listen.

Biocider, farvestoffer og duftstoffer i produktet omfattes også af CDV-beregningen, selv hvis koncentrationen er mindre end 0,010 % (100 ppm).

På grund af deres nedbrydning i vaskeprocessen gælder der andre regler for følgende stoffer:

— Hydrogenperoxid (H2O2) — indgår ikke i CDV-beregningen

— Pereddikesyre — medtages i beregningen som eddikesyre.

Vurdering og verifikation: Ansøgeren skal forelægge beregningen af produktets CDVchronic. Et regneark til beregning af CDV-værdien findes på EU-miljømærkets websted.

Værdierne for DF- og TF-parametrene skal tages fra DID-listen (databasen for vaskemiddelingredienser). Hvis stoffet ikke er optaget på DID-listen, beregnes parametrene ved brug af retningslinjerne i DID-listens del B, og relevant dokumentation vedlægges.

Kriterium 3 — Bionedbrydelighed

a) Overfladeaktive stoffers bionedbrydelighed

Alle overfladeaktive stoffer skal være bionedbrydelige under aerobe forhold.

Alle ikke-ioniske og kationiske overfladeaktive stoffer skal også være bionedbrydelige under anaerobe forhold.

b) Organiske stoffers bionedbrydelighed

Indholdet af alle organiske stoffer i produktet, der ikke er aerobt bionedbrydelige (ikke let bionedbrydelige) (aNBO) og anaerobt ikke-bionedbrydelige (anNBO), må ikke overstige følgende grænser:

aNBO

Blødt vand (0-6 °dH) aNBO (g/kg vasketøj) Produkttype/tilsmudsningsgrad Let Mellem Kraftig Pulver 0,70 1,10 1,40 Flydende 0,50 0,60 0,70 Flerkomponentsystem 1,25 1,75 2,50





Mellemhårdt vand (7-13 °dH) aNBO (g/kg vasketøj) Produkttype/tilsmudsningsgrad Let Mellem Kraftig Pulver 1,10 1,40 1,75 Flydende 0,60 0,70 0,90 Flerkomponentsystem 1,75 2,50 3,75





Hårdt vand (>14°dH) aNBO (g/kg vasketøj) Produkttype/tilsmudsningsgrad Let Mellem Kraftig Pulver 1,40 1,75 2,20 Flydende 0,70 0,90 1,20 Flerkomponentsystem 2,50 3,75 4,80

anNBO

Blødt vand (0-6 °dH) anNBO (g/kg vasketøj) Produkttype/tilsmudsningsgrad Let Mellem Kraftig Pulver 0,70 1,10 1,40 Flydende 0,50 0,60 0,70 Flerkomponentsystem 1,25 1,75 2,50





Mellemhårdt vand (7-13 °dH) anNBO (g/kg vasketøj) Produkttype/tilsmudsningsgrad Let Mellem Kraftig Pulver 1,10 1,40 1,75 Flydende 0,60 0,70 0,90 Flerkomponentsystem 1,75 2,50 3,75





Hårdt vand (>14°dH) anNBO (g/kg vasketøj) Produkttype/tilsmudsningsgrad Let Mellem Kraftig Pulver 1,40 1,75 2,20 Flydende 0,70 0,90 1,20 Flerkomponentsystem 2,50 3,75 4,80

Vurdering og verifikation: Ansøgeren skal forelægge dokumentation for bionedbrydeligheden af overfladeaktive stoffer og for beregningen af aNBO og anNBO for produktet. Der findes et regneark til beregning af aNBO- og anNBO-værdierne på EU-miljømærkets websted.

Der henvises til DID-listen for både overfladeaktive stoffer og aNBO- og anNBO-værdier. For indholdsstoffer, der ikke er optaget på DID-listen, opgives relevante oplysninger fra litteratur, andre kilder eller relevante testresultater til dokumentation for, at stofferne er aerobt og anaerobt bionedbrydelige, jf. tillæg I.

Bemærk, at TAED bør anses for at være anaerobt bionedbrydeligt.

Foreligger der ikke dokumentation i overensstemmelse med de anførte krav, kan et stof, som ikke må være et overfladeaktivt stof, fritages fra kravet om anaerob nedbrydelighed, hvis et af tre følgende punkter er opfyldt:

1. let nedbrydeligt med lav adsorption (A < 25 %) eller

2. let nedbrydeligt med høj desorption (D > 75 %) eller

3. let nedbrydeligt og ikke-bioakkumulerende.

Prøvning af adsorption/desorption kan gennemføres i overensstemmelse med OECD-retningslinje 106.

Kriterium 4 — Stoffer og blandinger, der ikke må anvendes eller kun må anvendes i begrænset omfang

a) Stoffer, der ikke må anvendes

Følgende indholdsstoffer må ikke indgå i produktet, hverken som en del af formuleringen eller som en del af en blanding, der indgår i formuleringen:

— Phosphater (phosphonater er ikke udelukket, men begrænset i henhold til kriterium 3)

— APEO (alkylphenolethoxylater) og ADP (alkylphenoler og derivater heraf)

— EDTA (ethylendiamintetraeddikesyre) og salte deraf

Vurdering og verifikation: Ansøgeren skal forelægge en erklæring, støttet af producenterklæringer, hvis det er relevant, som bekræfter, at de opregnede stoffer ikke indgår i produktet.

b) Farlige stoffer og blandinger

Ifølge artikel 6, stk. 6, i forordning (EF) nr. 66/2010 om EU-miljømærket må hverken produktet eller nogen del af det indeholde stoffer, der opfylder kriterierne for klassificering med nedenstående fare- eller risikosætninger i henhold til Europa-Parlamentets og Rådets forordning (EF) nr. 1272/2008 (3) eller Rådets direktiv 67/548/EØF (4), og det må heller ikke indeholde stoffer, som der er henvist til i artikel 57 i forordning (EF) nr. 1907/2006. Nedenstående risikosætninger anvendes i almindelighed om stoffer. Hvis oplysninger om stoffer ikke er tilgængelige, gælder klassificeringsreglerne for blandinger.

Liste over faresætninger:

Faresætning (5) Risikosætning (6) H300 Livsfarlig ved indtagelse R28 H301 Giftig ved indtagelse R25 H304 Kan være livsfarligt, hvis det indtages og kommer i luftvejene R65 H310 Livsfarlig ved hudkontakt R27 H311 Giftig ved hudkontakt R24 H330 Livsfarlig ved indånding R23/26 H331 Giftig ved indånding R23 H340 Kan forårsage genetiske defekter R46 H341 Mistænkt for at forårsage genetiske defekter R68 H350 Kan fremkalde kræft R45 H350i Kan fremkalde kræft ved indånding R49 H351 Mistænkt for at fremkalde kræft R40 H360F Kan skade forplantningsevnen R60 H360D Kan skade det ufødte barn R61 H360FD Kan skade forplantningsevnen. Kan skade det ufødte barn R60/61/60-61 H360Fd Kan skade forplantningsevnen. Mistænkes for at skade det ufødte barn R60/63 H360Df Kan skade det ufødte barn. Mistænkes for at skade forplantningsevnen R61/62 H361f Mistænkes for at skade forplantningsevnen R62 H361d Mistænkes for at skade det ufødte barn R63 H361fd Mistænkes for at skade forplantningsevnen. Mistænkes for at skade det ufødte barn R62/-63 H362 Kan skade børn, der ammes R64 H370 Forårsager organskader R39/23/24/25/26/27/28 H371 Kan forårsage organskader R68/20/21/22 H372 Forårsager organskader ved længerevarende eller gentagen eksponering R48/25/24/23 H373 Kan forårsage organskader ved længerevarende eller gentagen eksponering R48/20/21/22 H400 Meget giftig for vandlevende organismer R50 H410 Meget giftig med langvarige virkninger for vandlevende organismer R50/-53 H411 Giftig for vandlevende organismer, med langvarige virkninger R51/-53 H412 Skadelig for vandlevende organismer, med langvarige virkninger R52/-53 H413 Kan forårsage langvarige skadelige virkninger for vandlevende organismer R53 EUH059 Farlig for ozonlaget R59 EUH029 Udvikler giftig gas ved kontakt med vand R29 EUH031 Udvikler giftig gas ved kontakt med syre R31 EUH032 Udvikler meget giftig gas ved kontakt med syre R32 EUH070 Giftig ved kontakt med øjnene R39/-41 Sensibiliserende stoffer H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43

Bemærk, at dette kriterium også gælder for kendte nedbrydningsprodukter såsom formaldehyd fra formaldehydholdige stoffer.

Ovenstående krav gælder ikke for stoffer eller blandinger, hvis egenskaber ændres af forarbejdningen på en sådan måde, at den identificerede fare ikke længere er til stede (f.eks. således, at de ikke længere er biotilgængelige, eller ved at de undergår en kemisk forandring).

Det endelige produkt må ikke være mærket med ovenstående faresætninger.

Undtagelser

Følgende stoffer er specifikt fritaget fra dette krav:

Overfladeaktive stoffer < 20 % i det endelige produkt H400 Meget giftig for vandlevende organismer R50 Biocider til konservering (7) (kun for væsker med pH mellem 2 og 12 og højst 0,10 % w/w af aktivt materiale) H331: Giftig ved indånding R23 H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 H400: Meget giftig for vandlevende organismer R50 Enzymer (8) H400: Meget giftig for vandlevende organismer R50 H334: Kan fremkalde allergi- eller astmasymptomer eller åndedrætsbesvær ved indånding R42 H317: Kan forårsage allergisk hudreaktion R43 Blegemiddelkatalysatorer (8) H400: Meget giftig for vandlevende organismer R50 NTA som urenhed i MGDA og GLDA (9) H351: Mistænkt for at fremkalde kræft R40

Vurdering og verifikation: Ansøgeren skal godtgøre, at dette kriterium er opfyldt, ved at forelægge en erklæring om, at ingen af indholdsstofferne er klassificeret i nogen af de fareklasser, der er forbundet med de faresætninger, som er anført i ovenstående liste i overensstemmelse med forordning (EF) nr. 1272/2008, for så vidt som dette kan fastslås, som minimum ud fra de oplysninger, der opfylder kravene i bilag VII til forordning (EF) nr. 1907/2006. Denne erklæring skal underbygges af et resumé af de relevante kendetegn, der er forbundet med faresætningerne i ovennævnte liste, i en detaljeringsgrad som fastsat i punkt 10, 11 og 12 i bilag II til forordning (EF) nr. 1907/2006 (Krav til udarbejdelse af sikkerhedsdatablade).

Oplysninger om stoffers iboende egenskaber kan fremskaffes på anden måde end ved forsøg, for eksempel ved hjælp af alternative metoder som in vitro-metoder, ved hjælp af modeller for kvantitative struktur-aktivitets-relationer eller ved hjælp af kategorisering af stoffer og analogislutninger (»read-across«) i overensstemmelse med bilag XI til forordning (EF) nr. 1907/2006. Der tilskyndes på det kraftigste til, at relevante data stilles til rådighed for andre.

De forelagte oplysninger skal vedrøre de former eller fysiske tilstande, hvori stoffet eller blandingen forekommer i det endelige produkt.

For stoffer, der er opført i bilag IV og V til forordning (EF) nr. 1907/2006, og som er undtaget fra registreringspligten henhold til samme forordnings artikel 2, stk. 7, litra a) og b), er en erklæring herom tilstrækkelig til at opfylde ovennævnte krav.

c) Stoffer, der er listeført i henhold til artikel 59, stk. 1, i forordning (EF) nr. 1907/2006

Der gøres ingen undtagelser fra forbuddet i artikel 6, stk. 6, i forordning (EF) nr. 66/2010 for så vidt angår stoffer, der er udpeget som særlig problematiske (Substances of very high concern) og opført på den i forordning (EF) nr. 1907/2006, artikel 59, omhandlede liste, og som findes i blandinger i koncentrationer på over 0,010 %.

Vurdering og verifikation: Listen over stoffer, der er identificeret som særligt problematiske og opført på kandidatlisten i overensstemmelse med artikel 59 i forordning (EF) nr. 1907/2006, findes her: http://echa.europa.eu/chem_data/authorisation_process/candidate_list_table_en.asp

Der skal henvises til listen på ansøgningsdatoen. Ansøgeren skal forelægge produktets nøjagtige recept for det ansvarlige organ. Ansøgeren skal også forelægge en erklæring om overensstemmelse med dette kriterium sammen med den dertil hørende dokumentation såsom overensstemmelseserklæringer, der er underskrevet af materialeleverandørerne, og kopier af de relevante sikkerhedsdatablade for stofferne og blandingerne.

d) Anførte indholdsstoffer, som kun må anvendes i begrænset omfang — duftstoffer

Der må ikke indgå parfumer, som indeholder nitromusk eller polycyclisk musk, i produktet.

Ethvert indholdsstof, der anvendes som duftstof i produktet, skal være fremstillet og håndteret i henhold til International Fragrance Association’s (IFRA) retningslinjer, som findes på IFRA's websted: http://www.ifraorg.org. Producenten skal følge anbefalingerne i IFRA's regelsæt om forbud, begrænset anvendelse og specificerede renhedskriterier for materialer.

Duftstoffer, der er omfattet af kravet om en erklæring i henhold til Europa-Parlamentets og Rådets forordning (EF) nr. 648/2004 (10) om vaske- og rengøringsmidler (bilag VII), og som ikke allerede er udelukket fra kriterium 4, litra b), må ikke være til stede i mængder ≥ 0,010 % (≥ 100 ppm) pr. stof.

Vurdering og verifikation: Ansøgeren skal forelægge en erklæring om, at kriteriet er overholdt med angivelse af antallet af duftstoffer i produktet. Ansøgeren skal også forelægge en erklæring fra duftstoffets producent, som specificerer hvert af de stoffer i duftstofferne, der er opført i bilag III, del I, til Rådets direktiv76/768/EØF (11).

e) Biocider

i) Produktet må kun indeholde biocider i konserveringsøjemed, og doseringen skal være afpasset til dette ene formål. Dette gælder ikke for overfladeaktive stoffer, som også kan have biocide egenskaber. Vurdering og verifikation: Ansøgeren skal forelægge kopier af sikkerhedsdatabladet for alle tilsatte biocider samt oplysninger om den nøjagtige koncentration i produktet. Biocidproducenten eller -leverandøren skal forelægge oplysninger om den nødvendige dosering til konservering af produktet.

ii) Det er forbudt at hævde eller antyde på emballagen eller ved enhver anden kommunikationsform, at produktet har en antibakteriel eller desinficerende virkning. Vurdering og verifikation: Ansøgeren skal forelægge tekst og layout for hver emballagetype og/eller et eksemplar af hver emballagetype for det ansvarlige organ.

iii) Produktet må indeholde biocider, forudsat at disse ikke er bioakkumulerende. Et biocid anses for ikke at være bioakkumulerende, hvis BCF < 100, eller logKow < 3,0. Hvis både BCF- og logKow-værdier foreligger, anvendes den største målte BCF-værdi. Vurdering og verifikation: Ansøgeren skal forelægge kopier af sikkerhedsdatabladet for alle tilsatte biocider samt oplysninger om deres BCF- og/eller logKow-værdier.

f) Enzymer

Enzymer skal tilsættes i væskeform eller som støvfrit granulat. Enzymer skal være fri for mikroorganismerester fra fremstillingsprocessen.

Vurdering og verifikation: Ansøgeren skal forelægge kopier af sikkerhedsdatablade for alle tilsatte enzymer sammen med dokumentation for, at enzymet er fri for restmikroorganismer.

Kriterium 5 — Emballagekrav

a) Vægt/nytte-forhold (WUR)

Produktets vægt/nytte-forhold (WUR) må ikke overstige følgende værdier:

Produkttype/vandets hårdhedsgrad WUR (g/kg vasketøj) Blødt vand Mellemhårdt vand Hårdt vand Pulver 1,5 2,0 2,5 Flydende 2,0 2,5 3,0

WUR udregnes kun for primæremballagen, og der foretages en beregning for alle produkter i et flerkomponentsystem (herunder kapsler, propper og håndpumper/sprayanordninger) ved brug af følgende formel:

hvor

Wi = vægten (g) af emballagekomponenten (i), inklusive eventuel etiket Ui = vægten (g) af emballagekomponenten (i), der stammer fra ikke-genanvendt materiale. Hvis andelen af ikke-genanvendte materialer er lig 0 %, er Ui = Wi Di = antallet af funktionelle enheder i emballagekomponenten (i). Den funktionelle enhed = dosering i g/kg vasketøj. Bemærk, at det er den største anbefalede dosering for hver vandhårdhedsgrad, der skal anvendes i WUR-beregningen ri = returtallet, dvs. det antal gange, primæremballagen (i) genbruges til samme formål i et retur- eller genpåfyldningssystem (ri = 1, hvis emballagen ikke genbruges til samme formål). Hvis emballagen genbruges, sættes ri til 1, medmindre ansøgeren kan dokumentere et større returtal).

Undtagelser

Plastik/papir/papemballage med mere end 80 % genanvendt materiale eller mere end 80 % plastik fra vedvarende kilder undtages fra dette krav.

Emballage anses som genanvendt, hvis råmaterialet er samlet fra emballageproducenter på distributionsplan eller forbrugerplan. Hvis råmaterialet er industriaffald fra materialeproducentens egen produktion, anses materialet ikke som genanvendt.

Vurdering og verifikation: Ansøgeren skal forelægge beregningen af WUR for hvert produkt. Der findes et regneark til udregning heraf på EU-miljømærkets websted. Ansøgeren skal forelægge en udfyldt og underskrevet opgørelse af indholdet af genanvendt materiale eller materiale fra vedvarende kilder i emballagen. For at få godkendt refillemballagen skal ansøgeren og/eller forhandleren dokumentere, at refillerne kan købes på markedet.

b) Plastemballage

Der må i plastemballage kun anvendes phthalater, som på ansøgningstidspunktet har gennemgået en risikovurdering og ikke er blevet klassificeret efter kriterium 4, litra b) (og kombinationer heraf).

For at lette identifikation af emballagens forskellige dele ved genvinding skal primæremballage af plast være mærket i henhold til DIN 6120, del 2, eller tilsvarende. Kapsler og pumper er undtaget fra dette krav.

Vurdering og verifikation: Ansøgeren skal fremlægge en udfyldt og underskrevet erklæring om, at produktet opfylder kriterierne.

Kriterium 6 — Vaskeevne (brugsegnethed)

Vasketøjets primære vaskevirkning, dvs. dets evne til at fjerne pletter og smuds, skal dokumenteres af producenten/ansøgeren ved hjælp af kunstigt tilsmudsede prøvestykker af stof, der vaskes som led i prøvningen.

Prøvningen kan udføres af et eksternt eller et internt laboratorium, som opfylder kravene i tillæg II, litra a). Prøvningen gennemføres med den anbefalede dosering for den tilsvarende vandhårdheds- og tilsmudsningsgrad ved den laveste anbefalede vasketemperatur. Målingerne udføres på uvaskede og vaskede prøvestykker af stof. Evalueringen af prøvningsresultaterne foretages af laboratoriet og anføres tydeligt i rapporten.

Målingerne af sekundære vaskevirkninger såsom blegeeffekt, blegnings-/beskadigelsesfaktor, askeindhold, gråning og forøget mekanisk slitage (fluiditet) kan for eksempel foretages med prøvestykker af stof, som vaskes flere gange og analyseres i henhold til ISO 4312-standarden.

Eksempler på, hvad der kan bruges som vaskeprøvestykker, er bl.a.:

— WFK-PCMS-55 til industrielle vaskeprocesser, som består af 13 forskellige små smudslapper (WFK-Cleaning Technology Research Institute, Tyskland)

— EMPA 102, som har 15 forskellige friske pletter (EMPA-Testmaterials, Schweiz)

— DTI's prøvestykker til industrielle vaskeprocesser eller tilsvarende (Danmarks Teknologiske Institut).

I stedet for ovennævnte laboratorieprøvning kan der gennemføres en brugertest for at dokumentere vaskeevnen. En eventuel brugertest skal opfylde kravene i tillæg II, litra b).

For både laboratorieprøvning og brugertest gælder følgende:

Produktet, som prøves, skal prøves i forhold til et referenceprodukt, Referenceproduktet kan være et veletableret produkt på markedet eller — hvis der er tale om en brugertest — det produkt, som brugeren normalt bruger. Produktet, som prøves, skal have en tilsvarende eller bedre vaskeevne end referenceproduktet.

Vurdering og verifikation: Ansøgeren skal forelægge en prøvningsrapport med angivelse af, at produktet opfylder mindstekravene for den valgte prøvningsform, se også tillæg II, litra a) og b).

Kriterium 7 — Automatisk doseringssystem

Flerkomponentsystemer skal udbydes med et automatisk system, som kan afgive kontrollerede doser.

For at sikre, at der anvendes en korrekt dosering i de automatiske doseringssystemer, skal producenterne/leverandørerne rutinemæssigt gennemføre kundebesøg, Kundebesøgene gennemføres på alle lokaliteter mindst én gang om året i licensperioden; de skal omfatte kalibrering af doseringsudstyret. Kundebesøg kan også udføres af en tredjepart.

Vurdering og verifikation: Ansøgeren skal forelægge en skriftlig beskrivelse af, hvem der har ansvaret for kundebesøg, hyppigheden af kundebesøg, og hvad et kundebesøg omfatter.

Kriterium 8 — Brugeroplysninger — Oplysninger på EU-miljømærket

a) Oplysninger på emballagen/produktdatabladet

Følgende vaskeanbefalinger (eller tilsvarende) skal fremgå af emballagen og/eller produktdatabladet. Vaskeanbefalingerne skal omfatte eksempler på sortering af tekstilerne efter tilsmudsningsgrad og følgende tekst:

— Vask ved den laveste anbefalede temperatur

— Vask altid den størst mulige portion vasketøj, som tekstilerne giver mulighed for

— Følg doseringsanvisningerne og anvend den korrekte dosering alt efter vandets hårdhed og tilsmudsningsgraden

— Hvis dette produkt, som har fået tildelt EU-miljømærket, anvendes i henhold til doseringsanvisningen, bidrager det til at mindske vandforureningen, affaldsproduktionen og energiforbruget.

b) Anprisninger på emballagen

Anprisninger på emballagen skal generelt dokumenteres enten ved test af vaskeevne (f.eks. om at være effektiv ved lave temperaturer, til at fjerne visse typer pletter, til visse farver eller typer tekstiler eller andre anprisninger om særlige egenskaber/fordele ved produktet).

— F.eks. hvis et produkt påstås at være effektivt ved 20 °C, skal testen af vaskeevne udføres ved ≤ 20 °C (og tilsvarende for andre temperaturanprisninger under 40 °C)

— F.eks. hvis et produkt påstås at være effektivt til visse typer pletter, skal det dokumenteres ved en test af vaskeevnen.

c) Oplysninger på EU-miljømærket

Logoet skal være synligt og læseligt. Brugen af EU's miljømærkelogo er beskyttet i EU's primære lovgivning. EU-miljømærkets registrerings/licensnummer skal forefindes på produktet; det skal være læsbart og klart synligt.

Det valgfrie mærke med tekstrubrik skal indeholde følgende tekst:

— Mindsket belastning af vandøkosystemerne

— Begrænset brug af farlige stoffer

— Har gennemgået vaskeevnetest.

Retningslinjerne for brugen af det valgfrie mærke med tekstboks kan findes i »Guidelines for use of the Ecolabel logo« på webstedet: http://ec.europa.eu/environment/ecolabel/documents/logo_guidelines.pdf

Vurdering og verifikation (a-c): Ansøgeren skal indlevere en prøve af produktmærket og/eller produktdatabladet samt en erklæring om, at produktet opfylder dette krav. Påstande om produkter skal dokumenteres ved hjælp af relevante prøvningsrapporter.

(1) DID-nummeret er indholdsstoffets nummer på DID-listen (databasen for vaskemiddelingredienser); det bruges til at fastslå, om kriterium 2 og 3 er opfyldt. Se tillæg I.

(2) EUT L 396 af 30.12.2006, s. 1.

(3) EUT L 353 af 31.12.2008, s. 1.

(4) EFT 196 af 16.8.1967, s. 1.

(5) Forordning (EF) nr. 1272/2008.

(6) Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer som ændret.

(7) Undtagelsen gælder kun for kriterium 4, litra b). Biocider skal opfylde kriterium 4, litra e).

(8) Inklusive stabilisatorer og andre hjælpestoffer i præparaterne.

(9) I koncentrationer under 1,0 % i råmaterialet, hvis den samlede koncentration i det endelige produkt er under 0,10 %.

(10) EUT L 104 af 8.4.2004, s. 1.

(11) EFT L 262 af 27.9.1976, s. 169.

Tillæg I Database for vaskemiddelingredienser (DID-liste) DID-listen (del A) er en liste med oplysninger om toksicitet for vandmiljøet og bionedbrydeligheden af indholdsstoffer, der typisk bruges i vaskemiddelformuleringer. Listen omfatter oplysninger om en række produkters toksicitet og bionedbrydelighed til brug i vaske- og rengøringsprodukter. Listen er ikke udtømmende, men der vejledes i DID-listens del B om bestemmelse af relevante parametre for udregning i forhold til stoffer, der ikke er optaget på listen (f.eks. toksicitetsfaktor (TF) og nedbrydningsfaktor (DF), der bruges til at udregne den kritiske fortyndingsvolumen). Listen udgør en generisk informationskilde, og stofferne på DID-listen godkendes ikke automatisk til brug i produkter med EU-miljømærket. DID-listen (del A og B) kan hentes på EU-miljømærkets websted. For stoffer uden oplysninger om toksicitet for vandmiljøet og nedbrydelighed kan der anvendes strukturer med lignende stoffer til vurdering af TF og DF. Sådanne strukturer skal godkendes af det ansvarlige organ, der tildeler EU-miljømærket. Alternativt opstilles der »et værste tænkelige situation-scenarie« med nedenstående parametre: Værst tænkelige situation: Akut toksicitet Kronisk toksicitet Nedbrydning Indholdsstof LC50/EC50 SF(akut) TF(akut) NOEC (1) SF(kronisk) (1) TF(kronisk) DF aerob anaerob »Navn« 1 mg/l 10 000 0,0001 0,0001 1 P N Dokumentation for let bionedbrydelighed Der skal anvendes følgende testmetoder for let bionedbrydelighed: (1) Indtil den 1. december 2010 og i overgangsperioden fra den 1. december 2010 til den 1. december 2015: Prøvningsmetoderne for let bionedbrydelighed i direktiv 67/548/EØF, særlig de metoder, der er angivet nærmere i dette direktivs bilag V, afsnit C4, de ækvivalente OECD-prøvningsmetoder 301 A-F eller de ækvivalente ISO-prøvninger. Princippet om tidagesvinduet finder ikke anvendelse for overfladeaktive stoffer, Kravet er en nedbrydelighed på 70 % eller derover ved prøvningerne i bilag V,C4-A og C4-B i direktiv 67/548/EØF (og de ækvivalente OECD 301 A- og E-prøvninger samt de ækvivalente ISO-prøvninger), og 60 % ved C4-C-, D-, E- og F-prøvningerne (og de ækvivalente OECD 301 B-, C-, D- og F-prøvninger samt de ækvivalente ISO-prøvninger). (2) Efter den 1. december 2015 og i overgangsperioden fra den 1. december 2010 til den 1. december 2015: Prøvningsmetoderne omhandlet i Kommissionens forordning (EF) nr. 1272/2008. Dokumentation for anaerob bionedbrydelighed Referencetesten for anaerob bionedbrydelighed er EN ISO 11734, ECETOG nr. 28 (juni 1988), OECD 311 eller en ækvivalent prøvningsmetode, og der kræves 60 % fuldstændig nedbrydelighed under anaerobe forhold. Prøvningsmetoder, der simulerer forholdene i et relevant anaerobt miljø, kan også bruges til at dokumentere, at der er opnået 60 % fuldstændig nedbrydelighed under anaerobe forhold. Ekstrapolation af stoffer, der ikke er optaget på DID-listen For indholdsstoffer, der ikke er optaget på DID-listen, kan følgende fremgangsmåde anvendes til at tilvejebringe den nødvendige dokumentation for anaerob bionedbrydelighed: 1) Anvend rimelig ekstrapolation. Anvend prøvningsresultater, der er opnået for ét råmateriale, til at ekstrapolere til den fuldstændige anaerobe nedbrydelighed for andre overfladeaktive stoffer, der er strukturelt beslægtede med det. Når et overfladeaktivt stof (eller en gruppe homologe stoffer) ifølge DID-listen er anaerobt bionedbrydeligt, kan det antages, at et lignende overfladeaktivt stof også er anaerobt bionedbrydeligt (f.eks. er C12-15 A 1-3 EO sulfat (DID nr. 8) anaerobt bionedbrydeligt, og der kan således antages en tilsvarende bionedbrydelighed for C12-15 A 6 EO sulfat). Når det er fastslået ved hjælp af en passende prøvningsmetode, at et overfladeaktivt stof er anaerobt bionedbrydeligt, kan det antages, at et lignende overfladeaktivt stof også er anaerobt bionedbrydeligt (f.eks. kan litteratur, der bekræfter, at overfladeaktive stoffer, som tilhører gruppen alkylesterammoniumsalte, er anaerobt nedbrydelige, bruges som dokumentation for en tilsvarende anaerob bionedbrydelighed af kvaternære ammoniumsalte, der indeholder esterbindinger i alkylkæden/-kæderne). 2) Udfør screeningtest for nedbrydelighed under anaerobe forhold. Hvis det er nødvendigt at udføre ny prøvning, udføres en screeningtest efter EN ISO 11734, ECETOC nr. 28 (juni 1988), OECD 311 eller en tilsvarende metode. 3) Udfør prøvning af nedbrydeligheden med lav dosis. Hvis det er nødvendigt at udføre ny prøvning, og der opstår problemer med udførelsen af screeningtesten (f.eks. inhibering pga. prøvestoffets toksicitet), gentages prøvningen med en lav dosis af det overfladeaktive stof, og nedbrydningen overvåges ved hjælp af 14C-målinger eller kemisk analyse. Prøvning med lav dosis kan udføres ved hjælp af OECD 308 (august 2000) eller en tilsvarende metode. (1) Hvis der ikke er fundet acceptable data for kronisk toksicitet, er disse kolonner ikke udfyldt. I så fald sættes TF(kronisk) til samme værdi som TF(akut).